CELEX: 32010D0085
Language: hu
Date: 2010-02-09 00:00:00
Title: 2010/85/: A Bizottság határozata ( 2010. február 9.) egyes építési termékek tűzállósági osztályainak a cement-, kalcium-szulfát- és műgyantaalapú esztrichek tekintetében történő megállapításáról (az értesítés a C(2010) 772. számú dokumentummal történt) (EGT-vonatkozású szöveg)

11.2.2010   
            
            
               HU
            
            
               Az Európai Unió Hivatalos Lapja
            
            
               L 38/17
            
         A BIZOTTSÁG HATÁROZATA
   (2010. február 9.)
   egyes építési termékek tűzállósági osztályainak a cement-, kalcium-szulfát- és műgyantaalapú esztrichek tekintetében történő megállapításáról
   (az értesítés a C(2010) 772. számú dokumentummal történt)
   (EGT-vonatkozású szöveg)
   (2010/85/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 20. cikke (2) bekezdésének a) pontjára,
   mivel:
   
               (1)
            
            
               A 89/106/EGK irányelv megállapítja, hogy – az építményeknél a védelmi szintek között nemzeti, regionális és helyi szinten tapasztalható különbségek figyelembevétele érdekében – szükséges lehet olyan osztályok felállítása az értelmező dokumentumokban, amelyek minden egyes alapvető követelményre vonatkozóan jelzik a termékek teljesítményét. Ezeket a dokumentumokat a 89/106/EGK irányelv (2) értelmező dokumentumairól szóló bizottsági közlemény tartalmazza.
            
         
               (2)
            
            
               A tűzbiztonság alapvető követelményét illetően a 2. sz. értelmező dokumentum számos, egymással összefüggő intézkedést sorol fel; ezek az intézkedések együttesen határozzák meg azt a tűzbiztonsági stratégiát, amelyet az egyes tagállamok különféleképpen dolgoznak ki.
            
         
               (3)
            
            
               A 2. sz. értelmező dokumentumban szereplő, fent említett intézkedések egyike a következő: a tűz és a füst keletkezésének és terjedésének adott területen belül határt kell szabni azáltal, hogy korlátozzuk az építési termékek esetleges hozzájárulását a tűz teljes kibontakozásához.
            
         
               (4)
            
            
               E korlátozás mértéke csak olyan tűzállósági teljesítményszintekkel fejezhető ki, amelyek az építési termékeknek a végfelhasználás során tanúsított tűzállósági teljesítményét tükrözik.
            
         
               (5)
            
            
               Az építési termékek tűzzel szembeni viselkedés alapján történő osztályzása tekintetében a 89/106/EGK tanácsi irányelv végrehajtásáról szóló, 2000. február 8-i 2000/147/EK bizottsági határozat (3) összehangolt megoldásként osztályozási rendszert fogadott el.
            
         
               (6)
            
            
               A cement-, kalcium-szulfát- és műgyantaalapú esztrichek esetében szükség van a 2000/147/EK határozat által megállapított osztályozás használatára.
            
         
               (7)
            
            
               A 2000/147/EK határozatban megállapított osztályozáson belül számos építési termék és/vagy anyag tűzállósági teljesítménye egyértelműen meghatározott és a tagállamok tűzvédelmi hatóságai által kellőképpen ismert ahhoz, hogy ne legyen szükség e teljesítményjellemző tesztelésére.
            
         
               (8)
            
            
               Az e határozatban előírt intézkedések összhangban állnak az építésügyi állandó bizottság véleményével,
            
         ELFOGADTA EZT A HATÁROZATOT:
   1. cikk
   A melléklet tartalmazza azokat az építkezési termékeket és/vagy anyagokat, amelyek a „tűzállóság” teljesítményjellemzőre vonatkozó valamennyi követelményt kielégítik, és nem tesznek szükségessé további tesztelést.
   2. cikk
   E határozat mellékletében szerepelnek a 2000/147/EK határozattal elfogadott tűzállósági osztályozáson belül a különféle építési termékek és/vagy anyagok esetében alkalmazandó konkrét osztályok.
   3. cikk
   A termékeket, amennyiben az releváns, végső felhasználásuk vonatkozásában kell értékelni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2010. február 9-én.
      
         
            a Bizottság részéről
         
         Günter VERHEUGEN
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL C 62., 1994.2.28., 1. o.
   
      (3)  HL L 50., 2000.2.23., 14. o.
   
      MELLÉKLET
      E melléklet táblázatai azokat az építkezési termékeket és/vagy anyagokat sorolják fel, amelyek a „tűzállóság” teljesítményjellemzőre vonatkozó valamennyi követelményt kielégítik, és nem tesznek szükségessé további tesztelést.
      
         1.   táblázat
      
      
         A cement- és kalcium-szulfát-alapú esztrichek tűzállósági teljesítmény szerinti osztályozása
      
      
                  Termék (1)
                  
               
               
                  Maximális rétegvastagság
                  (mm)
               
               
                  Szerves összetevők
                  (súlyszázalék)
               
               
                  Osztály (2)
                  
               
            
                  Az EN 13813 szabványnak megfelelő cementalapú esztrich
               
               
                  30
               
               
                  < 20
               
               
                  E
               
            
                  Az EN 13813 szabványnak megfelelő kalcium-szulfát-alapú esztrich
               
            
         
      
         2.   táblázat
      
      
         Műgyantaalapú esztrichek tűzállósági teljesítmény szerinti osztályozása
      
      
                  Termék (3)
                  
               
               
                  Maximális rétegvastagság
                  (mm)
               
               
                  Szerves összetevők
                  (súlyszázalék)
               
               
                  Osztály (4)
                  
               
            
                  Az EN 13813 szabványnak megfelelő, epoxi-, poliuretán-, polimetil-metakrilát- vagy vinilészter-műgyantából készült kötőanyagú, töltetlenműgyanta-alapú esztrichek
               
               
                  4
               
               
                  100
               
               
                  E vagy Efl
                  
               
            
                  Az EN 13813 szabványnak megfelelő, epoxi-, poliuretán-, polimetil-metakrilát- vagy vinilészter-műgyantából készült kötőanyagú, adalékanyaggal töltött műgyantaalapú esztrichek
               
               
                  10
               
               
                  < 75
               
            
                  Az EN 13813 szabványnak megfelelő, epoxi-, poliuretán-, polimetil-metakrilát- vagy vinilészter-műgyantából készült kötőanyagú, kvarchomokkal behintett, ásványi anyaggal töltött műgyantaalapú esztrichek
               
               
                  10
               
               
                  < 75
               
            
         (1)  Legalább D-s2,d0 besorolású, legalább 12 mm vastagságú és legalább 680 kg/m3 sűrűségű aljzatra felvitt anyag.
      
         (2)  Ha az esztrich alsó rétegként szolgál, a 2000/147/EK bizottsági határozat mellékletének 1. táblázata által meghatározott E osztályba sorolódik.
      
         (3)  Legalább A2-s1,d0 besorolású, legalább 6 mm vastagságú és legalább 1 800 kg/m3 sűrűségű aljzatra felvitt anyag.
      
         (4)  Ha az esztrich alsó rétegként szolgál, a 2000/147/EK bizottsági határozat mellékletének 1. táblázata által meghatározott E osztályba, ha pedig burkolófelületként, a 2000/147/EK bizottsági határozat mellékletének 2. táblázata által meghatározott Efl osztályba sorolódik.